
ЗАМЕСТНИК-КМЕТ НА ОБЩИНА БУРГАС
Относно: Предоставяне на безвъзмездни финансови помощи в полза на физически лица
УВАЖАЕМИ ОБЩИНСКИ СЪВЕТНИЦИ,
В Община Бургас са постъпили искания на граждани за предоставяне на еднократни финансови помощи. 

След представени копия на всички документи, удостоверяващи обстоятелствата и доказващи необходимостта от подпомагане и извършена справка в Дирекция „Социално подпомагане“ – Бургас, се установява следното, че на: 

1. Искане № 94-01-1141/16.01.17 г. от Ар. Чавушиян. Г-н Чавушиян е на 64 г. Женен. Пенсионер. Съпругата Стефка Чавушиян е на 56 г., работи на Трудов договор № ЧР 549/2017 г., на 6 часа с основно месечно възнаграждение в размер на 360.00 (триста и шестдесет) лева, като личен асистент на съпруга си по Оперативна програма „Развитие на човешките ресурси“ по Проект на Община Бургас „Подкрепа в семейна среда за независим живот чрез индивидуален подход“. Семейството има четири пълнолетни деца. Молителя живее на посочения постоянен адрес в собствено жилище. Съгласно Експертно решение на ТЕЛК № 0763/049/15.03.12 г., г-н Чавушиян е със 100 % степен на увреждане с чужда помощ с водеща диагноза: „Инсулинозависим захарен диабет“. Заболяването датира от 17 г., вследствие на него през 2006 г. и 2010 г. на молителя са ампутирани и двете подбедрици. Приема постоянна медикаментозна терапия. (Удостоверение № 404). След извършена справка в Дирекция „Социално подпомагане“ – Бургас, се установи, че на г-н Артин Чавушиян е осигурено правото месечни помощи по реда на чл. 25, 26 и чл. 29 в общ размер на 37.50 (тридесет и седем лева и 50 ст.) лева месечно, както и право на ремонт, покупка на МИПС за м.10.2017 г. в размер на 4 053.00 (четири хиляди и петдесет и три лева) лева и за м.12.2017 г. в размер на 36.00 (тридесет и шест) лева, по реда на Правилника за прилагане на Закона за интеграция на хора с увреждания, и по Наредба Н-19- право на винетка за 2018 г., съгласно действащата нормативна уредба. Няма регистрирана фирма по Търговски Закон. Не е собственик на капитала на Търговско Дружество. 
2. Искане № 94-01-3742/06.02.17 г. от С. Диамандиев. Г-н Диамандиев е на 77 години, разведен. Пенсионер. Получава пенсия в размер на 208.00 (двеста и осем) лева. Молителя, живее на посочения постоянен адрес в собствена едноетажна жилищна сграда. Съгласно Експертно Решение на ТЕЛК № 1660/083/30.04.2003 г., молителя е с 85,88 % степен на увреждане, срок пожизнен, с водеща диагноза: «Стар инфаркт на миокарда. ИБС. Захарен диабет и диабетна полиневропатия». Средствата са за закупуване на лекарства. Г-н Диамандиев няма регистрирана фирма по Търговски Закон и не е собственик на капитала на Търговско дружество. След извършена справка в Дирекция „Социално подпомагане“ – Бургас, се установи, че на г-н Диамандиев е осигурено правото по реда на чл. 25, 29 от Правилника за прилагане на Закона за интеграция на хора с увреждания в общ размер на 22.50 (двадесет и два лева и 50 ст.) месечно, както и право на целева помощ за отопление по Наредба РД07-5/2008 г. за отоплителен сезон 2017/2018 г. в размер на 365.10 (триста шестдесет и два лева и 10 ст.) лева. Няма регистрирана фирма по Търговски Закон. Не е собственик на капитала на Търговско Дружество. 
3. Искане № 94-01-3669/06.02.2017 г.; 94-01-35309/05.10.17 г. от С. Тушчиян,. Г-н Тушчиян е на 69 г. Разведен. Безработен, без регистрация в Териториална дирекция „Бюро по труда“ Бургас. До м. септември 2017 г., живее на посочения постоянен адрес в Дом за стари хора, но към момента е настанен отново в Център за временно настаняване в гр. Бургас, кв. Акации, ул. „Беласица“ № 6. Молителя не заявява за здравословни проблеми. След извършена справка в Дирекция „Социално подпомагане“ – Бургас, се установи, че г-н Тушчиян не е подпомаган, съгласно действащата нормативна уредба. Няма регистрирана фирма по Търговски Закон. Не е собственик на капитала на Търговско Дружество. 
4. Искане № 94-01-3777/07.02.17 г. от Е. Тодорова, за дъщеря си. Г-жа Елена Тодорова е на 56 г. Омъжена. Безработна. Живее със семейството си на посочения постоянен адрес. Дъщеря й А.Тодорова е на 37 г., пенсионер, получава пенсия в размер на 230.00 (двеста и тридесет) лева. Съгласно Експертно решение на ТЕЛК № 1849/119/25.06.14 г., същата е със 100 % степен на увреждане с водеща диагноза: „Вродени аномалии (пороци на развитието) на лещата“. От рождение, г-жа А. Тодорова е с вродена катаракта на двете очи, довела до практическа слепота до невъзможност за самообслужване. За нея се грижи, молителката. Нямат регистрирана фирма по Търговски Закон. Не са собственици на капитала на Търговско Дружество. Средствата са за лекарства. След извършена справка в Дирекция „Социално подпомагане“ – Бургас, се установи, че на г-жа А. Тодорова е осигурено правото по реда на чл. 25, 26, 30 от Правилника за прилагане на Закона за интеграция на хора с увреждания в общ размер на 37.50 (тридесет и седем лева и 50 ст.) месечно, съгласно действащата нормативна уредба.
5. Искане № 94-01-3742/14.02.17 г. от С. Танев. Г-н Танев е на 60 г. женен. Пенсионер по болест и получава пенсия в размер на 175.00 (сто и седемдесет и пет ) лева месечно. Съпругата работи и получава 550.00 (петстотин и петдесет) лева месечно. Имат един непълнолетен син, редовен ученик. Живеят на посочения постоянен адрес. Съгласно Експертно решение на ТЕЛК № 0842/07/13.04.16 г., молителя е с 68 % степен на увреждане с водеща диагноза: „Последици от мозъчносъдова болест“. Дългогодишен хипертоник. С остатъчна левостранна спастична хемипареза средна за ръката и лека за крака. На 05.01.17 г., молителя постъпва в МБАЛСМ „Пирогов“ София, където е извършена операция по повод стеноза на гръбначния канал и метална стабилизация. (Епикриза № 453/20.01.17). Насочен е за рехабилитационни процедури, като първата е извършена в същата болница. (Епикриза № 2188/31.01.17). Средствата са за продължаване на лечението, което включва физиотерапия и рехабилитация. Няма регистрирана фирма по Търговски Закон. Не е собственик на капитала на Търговско Дружество. След извършена справка в Дирекция „Социално подпомагане“ – Бургас, се установи, че на г-н Танев е осигурено правото по реда на чл. 25, 29 от Правилника за прилагане на Закона за интеграция на хора с увреждания в общ размер на 22.75 (двадесет и два лева и 75 ст.) месечно, съгласно действащата нормативна уредба.
6. Искане № 94-01-5013/16.02.17 г. от Т. Георгиев. Г-н Георгиев е на 75 г., пенсионер. Живее на посочения постоянен адрес. Съгласно Експертно решение на ТЕЛК № 3393/225/20.12.04 г., молителя е с 80 % степен на увреждане с водеща диагноза: „Стар инфаркт на миокарда“. На 11.12.16 г., постъпва в УМБАЛ „Света Екатерина“ ЕАД, където му е направена имплантация на система за ресинхронизираща терапия поради тежка ЛК-дисфункция вследствие на ИБС. В хода на лечението, молителя получава пренвоторакс в дясно, заложен е торакален дрен, извършен е и ревизия и репозиция на ДП електрод, поради дислокация. (Епикриза № 7295/2016). За лечението си, г-н Георгиев заплаща общо сумата от 1 483.36 (хиляда четиристотин осемдесет и три лева и 36 ст.) лева. (Фактури № 0000215323 и Фактура № 0001020530). Няма регистрирана фирма по Търговски Закон. Не е собственик на капитала на Търговско Дружество. Средствата са за лекарства. След извършена справка в Дирекция „Социално подпомагане“ – Бургас, се установи, че на г-н Танев е осигурено правото по реда на чл. 25, 29 от Правилника за прилагане на Закона за интеграция на хора с увреждания в общ размер на 22.75 (двадесет и два лева и 75 ст.) месечно, съгласно действащата нормативна уредба.
7. Искане № 94-01-5163/17.02.17 г. от Д. Маджарова. Г-жа Маджарова е на 60 г. Вдовица. (Препис – извлечение от Акт за смърт № 0313). Безработна, с редовна регистрация в Териториална дирекция „Бюро по труда“ Бургас. (Регистрационна карта). Живее на посочения постоянен адрес. Молителката не разполага с никакви доходи. Разчита на близки и познати. Средствата са за покриване на комунално битови разходи. Няма регистрирана фирма по Търговски Закон. Не е собственик на капитала на Търговско Дружество. След извършена справка в Дирекция „Социално подпомагане“ – Бургас, се установи, че г-жа Маджарова не е подпомагана, съгласно действащата нормативна уредба.
8. Искане № 94-01-5734/22.02.17 г. от Н. Маринова. Г-жа Маринова е на 59 г. разведена. (Удостоверение № 625 от БРС). Пенсионер по болест. Живее на посочения постоянен адрес. Съгласно Експертно решение на ТЕЛК № 0017/003/05.01.17 г., молителката е с 50 % степен на увреждане с водеща диагноза: „Инсулинозависим захарен диабет“ с начална диабетна полиневропатия. Няма регистрирана фирма по Търговски Закон. Не е собственик на капитала на Търговско Дружество. Средствата са за лекарства. След извършена справка в Дирекция „Социално подпомагане“ – Бургас, се установи, че на г-жа Маринова е осигурено правото на целева помощ за отопление по Наредба РД07/5 за сезон 2017-2018 г. в размер на 365.10 (триста шестдесет и пет лева и 10 ст.) лева, съгласно действащата нормативна уредба.
9. Искане № 94-01-5938/23.02.17 г. от М. Патронова за сина си И.М.П. Г-жа Патронова е на 32 г., неомъжена. Безработна. Живее на посочения постоянен адрес с трите си деца. В.М.П. на 15 г. (Удостоверение за раждане № 0311), К.М.П. на 13 г. (Удостоверение за раждане № I-575) и И.М.П. на 6 г. (Удостоверение за раждане № 0119). Детето И., съгласно Експертно Решение на ТЕЛК № 0640/037/23.02.16 г. е с 30 % степен на увреждане с водеща диагноза: „Астма“-персестираща лека форма с малка давност без обективизирани чести пристъпи. От раждането си, детето често постъпва в клиника за лечение по повод бронхити и пневмонии. (Епикризи № 7456; № 21871; № 4324; № 8249; № 25176; № 11049). Молителката, няма регистрирана фирма по Търговски Закон. Не е собственик на капитала на Търговско Дружество. След извършена справка в Дирекция „Социално подпомагане“ – Бургас, се установи, че на г-жа Патронова е осигурено правото по реда на чл. 7 от Закона за семейни помощи за деца в общ размер на 135.00 (сто тридесет и пет) лева месечно за 3 деца, съгласно действащата нормативна уредба.
10. Искане № 94-01-5995/23.02.17 г. от Н. Тодорова. Г-жа Тодорова е на 35 г. безработна. (Служебна бележка № 60-02-6095). Живее на посочения постоянен адрес (Удостоверение № 94-01-5788) с трите си деца: П.Н.Т. на 16 г. (Удостоверение за раждане № 0074), редовен ученик (Удостоверение № РД-20-2954); Р.Н.Т. на 15 г. (Удостоверение за раждане № 0081), редовен ученик (Удостоверение № РД-20-2955); К.Н.Т. на 13 г. (Удостоверение за раждане № 0037), редовен ученик (Удостоверение № РД-20-2956). Средствата са за покриване на комунално битови разходи. Няма регистрирана фирма по Търговски Закон. Не е собственик на капитала на Търговско Дружество. След извършена справка в Дирекция „Социално подпомагане“ – Бургас, се установи, че г-жа Тодорова не е подпомагана, съгласно действащата нормативна уредба.
11. Искане № 94-01-9157/20.03.17 г. от В. Зайчева. Г-жа Зайчева е на 63 г. Пенсионер, получава пенсия за инвалидност в размер на 145.18 (сто четирдесет и пет лева и 18 ст.) лева. (Разпореждане за пенсия). Омъжена. Има двама сина. Четиричленното семейство живее на посочения постоянен адрес в собствено жилище. Съгласно Експертно решение на ТЕЛК № 1997/166/10.10.16 г., молителката е със 100 % степен на увреждане без чужда помощ с водеща диагноза: «Хронична бъбречна недостатъчност». Заболяването датира от 1987 г., същата година е оперирана. През 2007 г. е извършена десностранна нефректомия по повод А-функция на бъбрека. От тогава, г-жа Зайчева многократно е лекувана стационарно за бъбречна недостатъчност и пиелонефрит с данни за терминална БН. От 06.03.16 г. е включена в хрониодиализно лечение три пъти в седмицата по 4 часа. (Етапна Епикриза). Големият син на молителката Григор Зайчев е на 42 г., безработен. Пенсионер по болест. Получава пенсия в размер на 235.92 (двеста тридесет и пет лева и 92 ст.) лева. (Разпореждане за пенсия). Същият, съгласно Експертно решение на ТЕЛК № 1164/108/17.07.06 г. е със 100 % степен на увреждане с водеща диагноза: „Шизофрения“. Лицето е поставено под пълно запрещение, съгласно Решение от 2004 г. на Бургаски Окръжен Съд и за негов настойник е определен майка му г-жа Величка Зайчева. (Удостоверение № 7510060862/22.05.08 г.). Другият син Иван Зайчев е на 37 г. Безработен. Пенсионер по болест и получава пенсия в размер на 235.92 (двеста тридесет и пет лева и 92 ст.) лева. (Разпореждане за пенсия). Същият, съгласно Експертно решение на ТЕЛК № 914/031/07.06.02 г. е със 100 % степен на увреждане с водеща диагноза “Шизофрения. Психози“. Лицето е поставено под пълно запрещение, съгласно Решение № 318/2005 г. на Бургаски Окръжен Съд и за негов настойник е определена майка му г-жа Величка Зайчева. (Удостоверение № 8009270681/22.05.08 г.). Към момента, съпруга на г-жа Зайчева е настанен в болница и се намира в критично състояние. За него полага грижи молителката. Нямат регистрирана фирма по Търговски Закон. Не са собственици на капитала на Търговско Дружество. След извършена справка в Дирекция „Социално подпомагане“ – Бургас, се установи, че на г-жа Зайчева е осигурено правото по реда на чл. 25 и 29 от Правилника за прилагане на Закона за интеграция на хора с увреждания в общ размер на 22.50 (двадесет и два лева и 50 ст.) месечно, съгласно действащата нормативна уредба.
12. Искане № 94-01-12332/07.04.17 от З. Иванова. Г-жа Иванова е на 51 г. Разведена. (Удостоверение № Гр.д.11922/24.09.12 г. от БРС). Безработна с редовна регистрация в Дирекция „Бюро по труда“ Бургас. (Регистрационна карта). От брака си има четири деца: три дъщери, най-голямата е семейна и живее отделно, втората Вергиния Иванова е на 23 г. (Удостоверение за раждане № I-131), третата М.Т.И. е на 10 г. (Удостоверение за раждане № I-159) и редовна ученичка в 3-ти клас на ОУ „Найден Геров“. (Служебна бележка) и син на 21 г. (Удостоверение за раждане № I-354). Молителката с децата си живее на посочения постоянен адрес в общинско жилище, съгласно Заповед № 2371/14.09.15 г. с месечен наем в размер на 34.00 (тридесет и четири) лева. Г-жа Иванова заявява, че има стари задължения към ВиК, които не може да погаси, тъй като не разполага с тези средства. (Справка за неплатени задължения). Към момента единственият доход, който получава, това е персонална пенсия в размер на 121.04 (сто двадесет и един лева и 04 ст.) лева. (Разпореждане за пенсия). Няма регистрирана фирма по Търговски Закон. Не е собственик на капитала на Търговско Дружество. След извършена справка в Дирекция „Социално подпомагане“ – Бургас, се установи, че на г-жа Иванова е осигурено правото на месечни помощи по реда на чл. 7 от Закона за семейни помощи за деца в размер на 37.00 (тридесет и седем) лева месечно, право на целева помощ за отопление по Наредба РД07-5/2008 г. за отоплителен сезон 2017/2018 г. в размер на 365.10 (триста шестдесет и пет лева и 10 ст.) лева. През м.07.17 г. право на месечна помощ по реда на чл. 8г от Закона за семейни помощи за деца в размер на 52.65 (петдесет и два лева и 65 ст) лева, през м.04.2017 г. право на месечна помощ по реда на чл. 16 от Правилника за прилагане на закона за социално подпомагане в размер на 250.00 (двеста и петдесет) лева, както и за м.09.16 г., съгласно действащата нормативна уредба. 
13. Искане № 94-01-30780/01.09.17 от М. Вършева. Г-жа Вършева е на 42 г. Работи на постоянен трудов договор. (Допълнително споразумение № 671 и Удостоверение за доход № 882/2017). Омъжена. Има един син на 16 г. (Удостоверение за раждане № II-181), редовен ученик. Семейството живее на посочения постоянен адрес в собствено жилище. (Удостоверение за декларирани данни № 5202032582/2017). Съгласно Експертно решение на ТЕЛК № 0757/065/04.4.17 г., молителката е с 92 % намалена работоспособност без чужда помощ с водеща диагноза: „Злокачествено новообразувание на костите и ставните хрущяли на крайниците“. Заболяването е открито през 2015 г. (Епикриза № 2800/2015; Епикриза № 4515011744; Епикриза № 4516309743 и Медицински доклад № 45-16271773). Семейството на г-жа Вършева разчита единствено на доходи от трудови заплати и от пенсията си за инвалидност, която е в размер на 203.51 (двеста и три лева и 51 ст.) лева (Разпореждане за пенсия). Няма регистрирана фирма по Търговски Закон. Не е собственик на капитала на Търговско Дружество. След извършена справка в Дирекция „Социално подпомагане“ – Бургас, се установи, че на г-жа Вършева е осигурено правото на месечни добавки за социална интеграция по реда на чл. 25 и чл. 29 от Правилника за прилагане на закона за интеграция на хора с увреждания  в общ размер на 22.50 (двадесет и два лева и 50 ст.), съгласно действащата нормативна уредба.
14. Искане № 94-01-35084/03.10.17 от Н. Господинова. Г-жа Господинова е на 42 г. Омъжена. Работи на постоянен трудов договор, като консултант информатор във фирма „Ало.БГ“ ЕООД. (Трудов договор № 8 и Допълнително споразумение № 7). Към момена е в продължителен отпуск по болест до 13.11.17 г. (Болничен лист № Е20171524860). Г-н Желязко Господинов, също работи на постоянен трудов договор, като шофьор в „Бургасбус“ ЕООД. (Допълнително споразумение № 663/2017 г.). Семейството има две деца: пълнолетен син на 21 г., който живее и работи в чужбина и друг на 15 г. (Удостоверение за раждане № I-463). Съгласно Експертно решение на ТЕЛК № 3216/220/11.12.15 г., момчето е с водеща диагноза: „Генерализирани разстройства в развитието“. Посещава редовно Дневен център за деца с увреждания „Свети Николай Чудотворец“ Бургас. (Служебна бележка № 15/2017). Семейството живее на посочения постоянен адрес в собствено жилище. Г-жа Господинова заявява за тежкото си здравословно състояние, което изисква продължително лечение и средства. През м.април 2017 г. след проведено хистологично изследвания е установено: карцином на цекум с метастази на лимфен възел, десен и ляв яйчник, оментум, матка и ректум. По този повод е оперирана по спешност в УСБАЛ по онкология София. (Епикриза № 4653). Към момента продължава лечението с химиотерапия три пъти месечно в гр. София. През м.ноември, на г-жа Господинова предстои да се яви пред ТЕЛК комисия. (Заявление и писмо от ТЕЛК). Няма регистрирана фирма по Търговски Закон. Не е собственик на капитала на Търговско Дружество. След извършена справка в Дирекция „Социално подпомагане“ – Бургас, се установи, че на г-жа Господинова е осигурено правото по реда на чл. 8Д от Закона за семейни помощи за деца в размер на 450.00 (четиристотин и петдесет) лева месечно, както и право на винетка за 2018 г. по Наредба 19, съгласно действащата нормативна уредба.
15. Искане № 94-01-36779/17.10.17 от Д. Спасов. Г-н Спасов е на 64 г. Неженен. Безработен. Пенсионер по болест и получава пенсия в размер на 133.82 (сто тридесет и три и 82 ст.) лева. (Разпореждане за пенсия). Молителя живее на посочения постоянен адрес в тристайно жилище, от което притежава ½ идеални части (наследство от починали родители). Г-н Спасов заявява за влошеното си  здравословно състояние. Същият е с артериална хипертония – III степен, исхемична болест на сърцето, състояние след долен със сте-миокарден инфаркт, хронична бъбречна недостатъчност – I-II степен, хроничен гастродуоденит, състояние след мелена, вторична анемия. (Епикризи № 296/2012; № 1957/2012 г.). На 10.03.17 г., молителя постъпва по спешност в болница, къдетому е поставена диагноза: „Исхемичен мозъчен инсулт в б. на ЛСМА“. (Епикриза № 2347/2017). Няколко месеца по-късно отново постъпва в клиника по повод остра левокамерна застойна сърдечна недостатъчност – кардинална астма, килип II. (Епикриза № 12441/2017 г.). Съгласно Експертно решение на ТЕЛК № 0622/069/08.04.16 г., г-н Спасов е с 60 % степен на увреждане с водеща диагноза: „Хронична исхемична болест на сърцето“. За тези заболявания, г-н Спасов приема постоянна медикаментозна терапия, но средствата с които разполага не са достатъчни за да покриват разхода за лекарства. Няма близки и роднини на които може да разчита на помощ и подкрепа. Г-н Спасов, ползва социалната услуга «Обществена трапезария», към Български Червен Кръст Бургас. Няма регистрирана фирма по търговския закон и не е собственик на капитала на Търговско дружество. След извършена справка в Дирекция „Социално подпомагане“ – Бургас, се установи, че на г-н Спасов е осигурено правото на целева помощ за отопление по Наредба РД07/5/2008 г. за отоплителен сезон 2017/2018 г. в размер на 365.10 (триста шестдесет и пет лева и 10 ст.) лева, съгласно действащата нормативна уредба. 
16. Искане № 94-01-948/08.01.18 от П. Пенев. Г-н Пенев е на 18 г., редовен ученик в СОУ „Иван Вазов“. (Ученически бележник). Живее на посочения постоянен адрес с баща си и с по-малкият си брат, който също е редовен ученик в ГРЕ „Г.С.Раковски“. След извършена справка в Дирекция „Социално подпомагане“ – Бургас, се установи, че г-н Пенев не е подпомаган, съгласно действащата нормативна уредба. Няма регистрирана фирма по Търговски Закон. Не е собственик на капитала на Търговско Дружество.
17. Искане № 94-01-6821/22.02.18 от М. Зайков. Г-н Зайков е на 43 години. Семеен. Работи, като психолог в ОУ „Антон Страшимиров“ с. Дебелт, община Средец. (Граждански договор № 12/13.10.17 г.). Съпругата Светлана Топалска е на 32 г. към момента е в платен отпуск по майчинство. Семейството има две деца близнаци А.М.З. (Удостоверение за раждане № 0103) и С.М.З. (Удостоверение за раждане № 0102) на 11 месеца. Семейството живее на посочения постоянен адрес в собстено жилище. Съгласно Експертно решение на ТЕЛК № 0721/061/26.03.1996 г., г-н Зайков е с диагноза: „Дефекти в проходимостта на бъбречното легенче и уретера, двукратни“ първа група с чужда помощ, срок – пожизнен. Заболяването на молителя, датира от детска възраст. Първата хемодиализа е извършена през 1993 г. През 1997 г., е извършена първата му бъбречна трансплантация в Санкт Петербург. До 2002 г., г-н Зайков няма оплаквания, но при контролни прегледи се отчита протеинурия, което налага лечение с високи дози стероиди. През 2017 г., м.февруари е проведена бъбречна биопсия на графта, която доказва гломерулопатия и васкулит. На 23.08. същата година е извършена нова операция АВ фистула на лявата ръка. (Етапна Епикриза). Последва период на стабилизиране и към момента се планира нова бъбречна трансплантация в Турция. След извършена справка в Дирекция „Социално подпомагане“ – Бургас, се установи, че г-н Заков е осигурено правото на социална интеграция по реда на чл. 42 от Закона за интеграция на хора с увреждания в размер на 26.25 (двадесет и ест лева и 25 ст.) лева месечно, както и и винетен стикер за 2018 г. по реда на Наредба Н-19/02.12.2008 г., съгласно дейтващата нормативна уредба. Не притежава друга движима и недвижима собственост, която може да бъде източник на допълнителни доходи. Няма регистрирана фирма по Търговски Закон. Не е собственик на капитала на Търговско Дружество.

Предвид гореизложеното и на основание Правилник за реда за предоставяне на еднократни безвъздмездни финансови помощи в полза на физически лица, приет с Решение на Общинския съвет по т. 6, Протокол № 37/24.06.2014 г. и чл. 21, ал. 1, т. 23 ЗМСМА, предлагам Общински съвет Бургас да вземе следното:
Р Е Ш Е Н И Е:
Да се предоставят еднократни суми на:
1. А. Чавушиян, еднократно сума от 300.00 (триста) лева, за неотложни здравни нужди.
2. С. Диамандиев, еднократно сума от 300.00 (триста) лева, за лекарства.
3.  С. Тушчиян, еднократно сума от 200.00 (двеста) лева, за неотложни социални нужди.
4. Е. Тодорова за дъщеря си, еднократно сума от 500.00 (петстотин) лева, за неотложни здравни и социални нужди.

5. С. Танев, еднократно сума от 500.00 (петстотин) лева, за неотложни здравни нужди.

6. Т. Георгиев, еднократно сума от 300.00 (триста) лева, за неотложни здравни нужди.

7. Д. Маджарова, еднократно сума от 300.00 (триста) лева, за неотложни социални нужди.

8. Н. Маринова, еднократно сума от 300.00 (триста) лева, за лекарства.

9. И.М.П., еднократно сума от 900.00 (деветстотин) лева, за неотложни здравни и социални нужди.

10. Н. Тодорова, еднократно сума от 600.00 (шестстотин) лева, за неотложни социални нужди.

11. В. Зайчева, еднократно сума от 800.00 (осемстотин) лева, за неотложни здравни и социални нужди.

12. З. Иванова, еднократно сума от 500.00 (петстотин) лева, за неотложни социални нужди.

13. М. Вършева, еднократно сума от 1 000.00 (хиляда) лева, за неотложни здравни нужди.

14. Н. Господинова, еднократно сума от 1 000.00 (хиляда) лева, за неотложни здравни нужди.

15. Д. Спасов, еднократно сума от 300.00 (триста) лева, за лекарства.

16. П. Пенев, еднократно сума от 1 000.00 (хиляда) лева, за неотложни социални нужди.

17. М. Зайков, еднократно сума от 2 000.00 (две хиляди) лева, за неотложни здравни нужди.
Приложения: 

1. Копия на комплект документи на посочените лица. 
Д-р  ЛОРИС МАНУЕЛЯН 

Заместник-кмет “Здравеопазване, социални дейности и спорт“
